Դերենիկ Մարտիրոսյան

Դերենիկ Արամայիսի Մարտիրոսյան (), հայ դերասան, տիկնիկավար։ ՀՀ վաստակավոր արտիստ (2006)։

Կենսագրություն 
Դերենիկ Մարտիրոսյանը ծնվել է Էջմիածնում։ 1973 թվականին ավարտել է Հայկական պետական մանկավարժական ինստիտուտը։ 1958-1968 թվականներին եղել է Էջմիածնի ժողովրդական թատրոնի, Երևանի Հրաչյա Ղափլանյանի անվան պետական դրամատիկական թատրոնի, 1969 թվականից՝ Երևանի տիկնիկային թատրոնի դերասան-տիկնիկավար, ռեժիսոր։ Էջմիածնի ժողովրդական թատրոնում խաղացել է մի շարք ներկայացումներում՝ «Գնացք» (Միտյա), «Ռազմահեղափոխական խորհուրդ» (Ժիգան), «Ձորի նահապետ Գոճա» (Մաթիա), «Ես, իմ հարսնացուն և...» (Ժան), «Մեռնող ֆլորա» (Տատասկ, ՀԹԸ մրցանակ), «Երկու տիրոջ ծառան» (Սիլվիո), «Հազարան բլբուլ» (Խարի)։ 1964-1968 թվականներին ՀՀ ԳԱԱ Էջմիածնի տպարանում աշխատել է որպես գրաշար։

1997 թվականից դասավանդում է Երևանի թատրոնի և կինոյի պետական ինստիտուտում։ 1971-1994 թվականներին Հայաստանի ազգային հեռուստատեսության «Հեքիաթն է կանչում» մանկական հաղորդման շունիկի մշտական դերակատարն է եղել։

Դերեր 
 Տատասկ՝ Գ. Տեր-Գրիգորյանի «Մեռնող Ֆլորան»
 Շուն՝ «Շունն ու կատուն», ըստ Հովհաննես Թումանյանի
 Տարտալիա՝ Կ. Գոցցիի «Երեք նարինջ»
 Զաբոլզյան՝ Աղասի Այվազյանի «Դիպլիպիտո»
 Դուքս՝ Շեքսպիրի «Սխալների կատակերգություն»

Բեմադրություններ 
 Մարտիրոսյանի «Հեքիաթ Ձմեռ պապի, եղևնու և կախարդ Բլբլանի մասին» (1990)
 Ռ. Մարուխյանի «Կախարդական ճրագի գաղտնիքը» (1992)
 «Բարի հրաշագործը» (2001)

Գրքեր  
 «Լևոն Հարութ» (1980)
 «Տիկնիկների աշխարհը» (համահեղինակ, 1986)
 «Հովհաննես Թումանյանի անվան պետական տիկնիկային թատրոն» (2005, ալբոմ-ժողովածու)

Պարգևներ, մրցանակներ  
 ՀՀ մշակույթի նախարարության ոսկե մեդալ
 ՀԹԳՄ «Արտավազդ» մրցանակ
 Երևան քաղաքի ոսկե զինանշան
 Հայաստանի վաստակավոր արտիստ, 2006,
 Մովսես Խորենացու մեդալ, 2016

Ծանոթագրություններ 

Հայ դերասաններ
Հայ տիկնիկավարներ
ՀՀ վաստակավոր արտիստներ
Էջմիածին քաղաքում ծնվածներ
Մովսես Խորենացու մեդալակիրներ
ՀՊՄՀ շրջանավարտներ
ՀՀ մշակույթի նախարարության ոսկե մեդալակիրներ